L 327/16
RO
Jurnalul Oficial al Uniunii Europene
21.12.2022
27.
„costuri fixe care rezultă din participarea la un sistem de calitate” înseamnă costurile aferente aderării la un sistem de calitate care beneficiază de sprijin și cotizația anuală de participare la respectivul sistem de calitate, inclusiv, dacă este necesar, cheltuielile aferente controalelor necesare pentru verificarea respectării caietului de sarcini al sistemului de calitate; 28. „biocombustibil de origine alimentară” înseamnă un biocombustibil produs din culturi alimentare și furajere, astfel cum este definit în Directiva (UE) 2018/2001; 29. „produse alimentare” înseamnă produsele alimentare care nu sunt produse agricole și care sunt enumerate în anexa I la Regulamentul (UE) nr.
1151/2012 al Parlamentului European și al Consiliului (22); 30. „echivalent subvenție brută” înseamnă valoarea ajutorului în cazul în care acesta ar fi acordat sub formă de grant beneficiarului, înainte de deducerea impozitelor sau a altor taxe; 31. „ajutor individual” înseamnă: (a) ajutor ad-hoc; (b) ajutor acordat unor beneficiari individuali pe baza unei scheme de ajutoare; 32. „active necorporale” înseamnă active care nu au o concretizare fizică sau financiară precum brevetele, licențele, know-how-ul sau alte drepturi de proprietate intelectuală; 33. „investiții în scopul respectării unui standard al Uniunii” înseamnă investițiile efectuate pentru respectarea unui standard al Uniunii după expirarea perioadei de tranziție prevăzute în legislația Uniunii; 34. „întreprinderi mari” înseamnă întreprinderile care nu îndeplinesc criteriile prevăzute în anexa I; 35. „comercializarea de produse agricole” înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un fermier către revânzători sau prelucrători și a oricărei alte activități de pregătire a produsului în vederea primei vânzări; o vânzare efectuată de un fermier către un consumator final este considerată comercializare a unui produs agricol în cazul în care se desfășoară în spații separate sau facilități rezervate în acest scop; 36. „fonduri mutuale” înseamnă un sistem acreditat de un stat membru în conformitate cu dreptul său intern care le permite fermierilor afiliați să încheie o asigurare, grație căreia fermierii afiliați care se confruntă cu pierderi economice pot beneficia de plăți compensatorii; 37. „zonele Natura 2000” desemnează zonele agricole și forestiere speciale menționate la articolul 3 din Directiva 92/43/CEE și la articolul 3 din Directiva 2009/147/CE; 38. „dezastre naturale” înseamnă cutremurele, avalanșele, alunecările de teren și inundațiile, tornadele, uraganele, erupțiile vulcanice și incendiile forestiere de origine naturală; 39. „investiție neproductivă” înseamnă o investiție care nu generează o creștere semnificativă a valorii sau a rentabilității exploatației; 40. „operațiuni anterioare prelucrării industriale” înseamnă doborârea, dezmembrarea, decaparea, tăierea, depozitarea, tratarea cu soluții de protecție și uscarea lemnului, precum și toate celelalte operațiuni de lucru anterioare tăierii industriale a lemnului într-o fabrică de cherestea, precum și tăierea, în cazul în care capacitatea maximă de prelucrare este de 20 000 m3 de lemn rotund pentru tăiere pe an; 41. „alte fenomene meteorologice nefavorabile” înseamnă condiții meteorologice nefavorabile care nu se încadrează în definiția fenomenului meteorologic nefavorabil care poate fi asimilat unui dezastru natural; 42. „regiuni ultraperiferice” înseamnă regiunile menționate la articolul 349 primul paragraf din tratat; 43. „organisme dăunătoare plantelor” înseamnă: orice specie, sușă sau biotip de plantă, animal sau agent patogen dăunător plantelor sau produselor din plante; 44. „producție agricolă primară” înseamnă producția de produse ale solului și ale creșterii animalelor, enumerate în anexa I la tratat, fără a se efectua nicio altă operațiune de modificare a naturii produselor respective; 45. „prelucrarea produselor agricole” înseamnă orice operațiune efectuată asupra unui produs agricol care are drept rezultat un produs care este de asemenea un produs agricol, cu excepția activităților desfășurate în exploatațiile agricole, necesare în vederea pregătirii unui produs animal sau vegetal pentru prima vânzare; (22) Regulamentul (UE) nr.
1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).